text: Fredericia-træner: Vi mangler stadig 3-4 spillere
  24 juli 2015 kl. 13.25
  Selvom der er skiftet næsten et helt hold, skal der flere spillere til.
  Der har været gang i svingdøren i FC Fredericia i sommerpausen. Ud er gået ti spillere og ind er kommet 7 nye. Men selvom klubben søndag tager hul på den nye sæson ude mod lokalrivalerne fra Vejle, så skal der flere nye folk ind.
  - Vi skal handle indtil 31 august. Vi skal have tre, måske fire nye spillere ind endnu. Så vi skal ikke tale målsætning for den nye sæson endnu, siger træner Ove Pedersen til TV SYD.
  Hør et uddrag af interviewet med Ove Pedersen her (Varighed 1:10).
  